Yeesus Kristus 
is te eensiche reter 


Tii tuut en puup uf te welt pringe, un tuu solst em 
Yeesus nëne, wayl Ever tuut sayn folek fon sayn sinte 
rëte. Mateus 1:21 


Wayl Kot ti wëlt soo keliipt hot, tas Ëyer sayn eensiche 
Soon këp hot, tas yeete eene woo aan tëm klaapt, nët 
fernicht wërt, awer tas eewiche leepe kriit. João 3:16 


Yeesus hot tëm kesaat: “Ich sin te weech, ti woerheet un 
tas leepe.” Nimant khomt tsum fater wën nët torich 
mich. João 14:6 


Un kêpts kee aner naame unich te himel woo fer ti mênxe kën 
is, w00 mêvyer rête khêne. Atos 4:12 


Wayl, ëyerst, hon ich fer aych in kelêrnt was ich aach kriit hon: 
Kristus is fer unsere sinte kextorep, soo wii ti Xrifte xteet. un tas 
tee kextorep is, un tas tee am trite taach fom toot uf kextii is, 
soo wii ti xrifte saan: 1 Corintios 15:3-4 


In tëm hon mer ti frayheet torich sayn pluut, ti fertsayung fon 
unsere sinte, torich te raychtum fon sayn unfertiint kuutheet. 
Efésios 1:7 


Es kêpt fier woerheete woo mer Dëser ferxteen mise: 


1. Kot tuut tich soo fiil liipe. 


Tee wil hon tas tuu mit tëm eewiches leepe im himel host. 

Wayl Kot ti wëlt soo keliipt hot, tas Ëyer sayn eensiche Soon kêp hot, 
tas yeete eene woo aan tëm klaapt, nët fernicht wërt, awer tas 
eewiche leepe kriit. João 3:16 


Tee wil tas tuu een raych un sinful leepe mit tëm host. 
Te tiif khomt ploos fer se xteele, um pringe un fernichte. Ich sin 
khom tas se leepe hon, un tas se tas in fol leepe hon. João 10:10 


Trots tas, fiile layt tuun net een sinful leepe hon un sin net sicher op 
se tas eewiche leepe hon wayl... 


2. Te mênx is fon natuer sintlich. Tës weeche, is ëyer fon Kot ap 
naner kêp. 


Wayl al hon kesint un sin wayt fon Kot sayn hêrlichkheet Kom: 
Romaans 3:23 
Wayl ti lip tsum kêlt is ti wortsel fon ale xlêchte... 1 Timóteo 6:10 


Te loon fon te sint is te toot. 
Wayl te loon fon te sint is te toot... Romanos 6:23 


Ti Piipel pexraypt tswaay sorte toote: 


e Fiisixe toote 
Un soo wii es pextimt is fer ti mënxe een mool se xtërpe, un 
noo tëm, tas kericht: Hebreus 9:27 


e Te kaystlich toot orer ti eewichkheet fon Kot in te hëlle 

Awer tii woo pang hon, ti unklaupich, ti apxayliche, ti toot woo 
ti hëkseray mache, ti hëkser woo ti hëkseray mache, ti itolatrii 
un ti kanse liie, hon sayn teel im meer woo mit fayer un xwewel 
prënt, woo te tsweete toot is. Apocalipse 21:8 


Wên te mênx weeche sayn sint fon Kot wêch kêpt, was is ti antwort 
fer tiise propleem? Meyer tenke oft tas ti antworte sin: ti relichioon, 
ti kuute aarwayte un ti kuute maniere. 


Awer es kept ploos een antwort fon Kot. 
3. Yeesus Kristus is te eensiche weech tsum himel. 
Tas is Kot sayn auslêyung. 


Yeesus hot tëm kesaat: “Ich sin te weech, ti woerheet un tas leepe.” 
Nimant khomt tsum fater wën nët torich mich João 14:6 


Tee hot ti kans xtroof fer unsere sinte petsaalt. 

Wayl Kristus is aach een mool fer ti sinte kextorep, te kerechte fer ti 
unkerechte, tas Eyer uns tsu Kot nëme khênt, un is im flayx um keprung 
kêp, awer is torich te kayst leepe keprung kêp: 1 Pedro 3:18 

In tëm hon mer ti frayheet torich sayn pluut, tifertsayung fon unsere 
sinte, torich te raychtum fon sayn unfertiint kuutheet. Efésios 1:7 


Eyer hot ti ferxprêche fon eewiche leepe. 

Weer aan te Soon klaapt, hot eewiches leewe, awer weer net an te Soon 
klaapt, tuut net tas leewe siin; awer Kot sayn wuut tuut iwer tëm plaype. 
Joao 3:36 

Wayl te loon fon te sint is te toot; awer tas kexënk fon Kot is eewiches 
leepe torich Yeesus Kristus, unser Hër. Romaans 6:23 


4. Mêyer mise aan Yeesus Kristus klaape fer se rête. 


Unser rêtung is torich Kot sayn unfertiint kuutheet, torich te 
Klaape aan Yeesus Kristus. 

Wayl torich te unfertiint kuutheet sin têyer kerët torich te 
klaape; un tas is nët fon aych sélepst, awer is Kot sayn kexênk, 
nët fon ayre aarwayte, tas nimant sich hoochmuutiche khênt. 
Efésios 2:8-9 


Wayl, yeete eene te Hêr sayn naame aan ruufe tuut, wêrt keret. 
Romaans 10:13 


Sinter's Kepeet 


Tuu tas mit klaape peete: 

Hêr Yeesus, tanke xeen tas tuu mich liipe tuust. Ich erkhêne tas 
ich en sinter sin un ich ferlange tayn fertsayung. Tanke xeen fer 
tayn toot uf em krayts, tayn toot, un tayn ufxtaye fom toot fer 
al mayn sinte se petsaale. Ich fertraue uf tich wii mayn Hër un 
Reter. Ich nëme tayn kexënk fom eewiche leewe aan un ich 
këwe mayn leewe fer tich. Helf mich al tayn kepoote aan heere 
un tich froo lose. Amen. 


Wêns tuu aan Yeesus Kristus ketraut host, is tas folek mit tich 
pasiirt: 


e Yets, host tuu tas eewiche leepe pay Kot. 

Tas is te wile fon tee woo mich kexikt hot: tas yeete eene woo te 
Soon siit un aan tëm klaapt, eewiches leepe hon, un ich tuun tee 
fom toot uf ruufe am letste taach. Joao 6:40 


e Al tayn sinte sin petsaalt un fertsayt këp. 

(ferkangheet, hayt tsu taach, tsukhunft) 

Awer Yeesus, noo tas Yeesus een eenlich opfer fer ti sinte keprung 
hot, hot sich uf Kot sayn rëchts sayt kesëtst. Hebreus 10:12 


e Tuu pist een nay kriatsioon foer Kot. Es is te aanfang fon tayn nay leepe. 
Wên yemant in Kristus is, is tee een nay kriatsioon. Kuk, ale tinge sin nay kêp. 2 
Corintios 5:17 


e Tuu pist een khint fon Kot kep. 
Awer tii woo tee aan kenom hon, hot Eyer ti macht kep fer Kot sayn khiner wêre, 
tii woo aan sayn naame klaape: Yoohan 1:12 


Kuute aarwayte sin net een weech fer uns se rête, awer een pewaysung orer 
frucht fon unser rêtung. 

Wayl mêyer sin Kot sayn aarwayt, kemacht kêp in Kristus Yeesus fer kuute 
aarwayte se mache, woo Kot foer heyer in richte tuut tas mêyer in têne leepe 
sole. Efésios 2:10 


Kot seechen tich! 


